As ferraduras pa caballos son piezas en forma d'una "U", construidas de fierro, caucho, plastico u cuiro, que se clavan u s'apegan en o canto d'os cascos d'os caballos. As ferraduras utilizadas pa os güeis y vacas tienen unatra forma que s'adapta a las suyas unglas. As ferraduras s'utilizan pa protecher os cascos y unglas contra l'esgaste y a crebadura. As primeras ferraduras teneban claus que sobresaliban pa proporcionar tracción adicional (istas encara siguen usando-se en qualques competicions de caballos).